CELEX: 62007CA0124
Language: sl
Date: 2008-04-03 00:00:00
Title: Zadeva C-124/07: Sodba Sodišča (prvi senat) z dne 3. aprila 2008 (predlog za sprejetje predhodne odločbe Hoge Raad der Nederlanden – Nizozemska) – J.C.M. Beheer BV proti Staatssecretaris van Financiën (Šesta direktiva o DDV – Storitve, povezane z zavarovalnimi transakcijami – Zavarovalni posredniki in zavarovalni zastopniki)

24.5.2008   
            
            
               SL
            
            
               Uradni list Evropske unije
            
            
               C 128/14
            
         Sodba Sodišča (prvi senat) z dne 3. aprila 2008 (predlog za sprejetje predhodne odločbe Hoge Raad der Nederlanden – Nizozemska) – J.C.M. Beheer BV proti Staatssecretaris van Financiën
   (Zadeva C-124/07) (1)
   
   (Šesta direktiva o DDV - Storitve, povezane z zavarovalnimi transakcijami - Zavarovalni posredniki in zavarovalni zastopniki)
   (2008/C 128/22)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: J.C.M. Beheer BV
   
      Tožena stranka: Staatssecretaris van Financiën
   Predmet
   Predlog za sprejetje predhodne odločbe – Hoge Raad der Nederlanden – Razlaga člena 13(B)(a) Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Opravljanje storitev, ki se nanašajo na zavarovalniške ali pozavarovalniške dejavnosti, ki jih opravljajo zavarovalni posredniki ali zastopniki – Davčni zavezanec, ki deluje kot zastopnik v imenu glavnega zastopnika.
   Izrek
   Člen 13(B)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero je treba razlagati tako, da okoliščina, da zavarovalni posrednik ali zavarovalni zastopnik ni neposredno povezan s strankami zavarovalne ali pozavarovalne pogodbe, k sklenitvi katere prispeva, temveč je z njimi povezan le posredno s posredovanjem drugega davčnega zavezanca, ki je v neposrednem razmerju z eno od teh strank in s katerim je ta zavarovalni posrednik ali ta zavarovalni zastopnik pogodbeno povezan, ne nasprotuje temu, da bi bila storitev, ki jo opravi slednji, oproščena davka na dodano vrednost na podlagi navedene določbe.
   
      (1)  UL C 95, 28.4.2007.